  Анжелика Тихонова корреспондент Ижкарын почталэн шор ёзэтаз (Киров нимо урам, 116) Дед Морозлэн Выль ар почтаез ужаны кутскиз. Куронъёсын гожтэтъёсты нимаз дасям ящике 31-тӥ толсурозь куштыны луоз. Со сярысь удыстэлэн пресс-службаез ивортӥз. Пиналъёс но мӧйыос гожтэтъёссэс Дед Морозлы сяна, удмурт Тол Бабайлы но ыстыны быгато, озьы ик соосты мукет улосвылъёсысь тол волшебникъёс кутозы: Уралысь Урал Мороз, Ямалысь Ямал Ири, Чувашиысь Хел Мучи, Марий Элысь Йӱштӧ Кугыза, Якутиысь Чысхаан, Карелиысь Паккайне, Татарстанысь Кыш Бабай, Бурятиысь Сааган Убгэн. Удысэтын пусъё, тол пӧртмаськисьёслы гожтэтъёсты мукет почта ящикъёсы но куштыны яра, но бордазы адрессэс шонер гожтоно но марка ляконо. Гожтэтъёсты адресатъёслы нуналлы быдэ келялозы. Гожтэтъёстэс таӵе адресъёсъя келяны быгатӥськоды: Тол Бабай – 427070, усадьба Тол Бабая, ул. Свободы, д.9, с. Шаркан, Шарканский район, Удмуртская Республика; Дед Мороз – 162390, дом Деда Мороза, г. Великий Устюг, Вологодская область; Кыш Бабай – 422035, ул. Центральная, д.1, с. Новый Кырлай, Арский район, Республика Татарстан; Сааган Убгэн – 670045, мкр. Верхняя Берёзовка, д.17Б, г. Улан-Удэ, Республика Бурятия; Чыысхан – 678750, пещера Эбе-Хая, село Томтор, Оймяконский улус, Республика Саха/ Якутия; Паккайне – 186000, Купеческий двор Паккайне, ул. 30-летия Победы, д. 8, г. Олонец, Республика Карелия; Ямал Ири – yamaliri@gmail.com; Йӱштӧ Кугыза – 425467, с. Кукнур, Сернурский район, Республика Марий Эл; Хел Мучи – 427070, Этнокомплекс «Ясна», ул. Народных Промыслов, дер. Кшауши, Чебоксарский район, Чувашская Республика; Урал Мороз – 624002, ул. Парк Сказов, д.1, п. Арамиль, Сысертский район, Свердловская область. Тодэ вайытом, 14-тӥ толсуре Ижкаре Дед Морозлэн поездэз вуоз.  Тегъёс: Мерлык Ижкар Удмуртия ТолБабай Россия Выльар  